Κεντρική Δημοτική Βιβλιοθήκη Θεσσαλονίκης

Η Κεντρική Δημοτική Βιβλιοθήκη Θεσσαλονίκης βρίσκεται στο κέντρο της πόλης, στη διασταύρωση των οδών Εθνικής Αμύνης και Αλεξάνδρου Σβώλου. Σήμερα στεγάζεται σε ιδιόκτητο οκταόροφο κτίριο και απευθύνεται στους κατοίκους της πόλης της Θεσσαλονίκης και στο υπόλοιπο ευρύ κοινό που την επισκέπτεται και χρησιμοποιεί τις υπηρεσίες της. Κύριος σκοπός της είναι η προώθηση της μελέτης και της αγάπης για το βιβλίο, η ψυχαγωγία και η εξυπηρέτηση των πληροφοριακών αναγκών των κατοίκων του τόπου και της περιφέρειας μέσα από συλλογές, υπηρεσίες και τις πηγές πληροφόρησης που παρέχει.

 Η συλλογή της περιλαμβάνει τεκμήρια σχετικά με την ιστορία του τόπου, τα οποία αποτελούν πολιτιστική κληρονομιά για τη χώρα αλλά και τεκμήρια όλων των θεματικών επιπέδων των επιστημών. Αποτελείται από έντυπο υλικό από βιβλία, περιοδικά, εφημερίδες, χάρτες και αφίσεςαλλά και μουσικά cd, dvd, slides, cd-rom. Η συλλογή της φιλοξενείται στο χώρο του βιβλιοστασίου και είναι ανοιχτής πρόσβασης, μπορούν δηλαδή οι χρήστες να αναζητήσουν οι ίδιοι το υλικό που τους ενδιαφέρει. Ιδρύθηκε το 1932, ενώ τα επίσημα εγκαίνια της έγιναν το 1939 σε μια αίθουσα του Μεγάρου της ΧΑΝΘ με τη συλλογή της να περιλαμβάνει αρχικά 2.500 περίπου βιβλία. Στα χρόνια της κατοχής αναγκάστηκε να κλείσει και το 1945 επαναλειτούργησε στην οδό Αγίας Σοφίας, ενώ το 1947 μεταφέρθηκε στον 2ο όροφο του Μεγάρου της ΧΑΝΘ, όπου λειτούργησε μέχρι το Μάιο του 2000. Το 1989, οπότε και εορτάστηκαν τα 50 χρόνια λειτουργίας της, έγινε η πρώτη δωρεά από τον Γεώργιο Βαφόπουλο, η οποία έφτασε στο ποσό των 120.000.000 δραχμών, όραμα του οποίου αποτελούσε η ανέγερση Νέας Κεντρικής Βιβλιοθήκης. Μετά την ανέγερση του νέου κτιρίου της Κεντρικής Δημοτικής Βιβλιοθήκης, στη διασταύρωση των οδών Εθνικής Αμύνης και Αλεξάνδρου Σβώλου, η βιβλιοθήκη μεταφέρθηκε σε αυτό και ενοποιήθηκε το Δανειστικό τμήμα και Αναγνωστήριο. Η συλλογή είναι ενιαία, σε ανοιχτά ράφια, όπου το κοινό μπορεί να αναζητήσει και να ξεφυλλίσει όλο το διαθέσιμο υλικό. Ο αριθμός των βιβλίων τα οποία είναι δυνατό να δανειστούν διπλασιάστηκε. Στον Δήμο Θεσσαλονίκης λειτουργεί το πυκνότερο δίκτυο δημοτικών βιβλιοθηκών πανελλαδικά που αποτελείται από 17 βιβλιοθήκες εκ των οποίων οι 6 είναι σχεδιασμένες αποκλειστικά για παιδιά. Υπάρχουν επίσης μία Πρότυπη Σχολική Βιβλιοθήκη, μία Κινητή Παιδική Βιβλιοθήκη, ενώ οι συλλογές των υπολοίπων 9 είναι μικτές: Κεντρική Δημοτική Βιβλιοθήκη, (Εθνικής Αμύνης 27) Παιδική Βιβλιοθήκη Ξηροκρήνης, (Γρηγορίου Κολωνιάρη 23) Παιδική Βιβλιοθήκη Άνω Πόλης, (Κρίσπου 7) Παιδική Βιβλιοθήκη Δελφών, (Δελφών 208 και Ορεστιάδος 3) Παιδική Βιβλιοθήκη Σταθμού, (Μοναστηρίου 93 Β) Παιδική Βιβλιοθήκη Καλλιθέας, (Αρχαιοτήτων 13) Παιδική Κινητή Βιβλιοθήκη, (Δελφών 208 και Ορεστιάδος 3) Παιδική Βιβλιοθήκη Ορέστου, (Ορέστου 33 και Χαλκιδικής 8) Πρότυπη Σχολική Βιβλιοθήκη, (Κασσάνδρου 17-19) Βιβλιοθήκη Ξηροκρήνης, (Μοναστηρίου 93 Β) Βιβλιοθήκη Άνω Τούμπας, (Λαμπράκη 187) Βιβλιοθήκη Άνω Πόλης, (Κρίσπου 7) Βιβλιοθήκη Κ. Τούμπας "Γιώργος Ιωάννου", (Πυλαίας 59) Βιβλιοθήκη Κωνσταντινουπόλεως, (Κωνσταντινουπόλεως 45) Βιβλιοθήκη Σαράντα Εκκλησιών, (Γεωργίου Βιζυηνού 57) Βιβλιοθήκη Τριανδρίας, (Αμοργού 29) Βιβλιοθήκη Χαριλάου, (Νικάνορος 3) Επίσημη Ιστοσελίδα της Βιβλιοθήκης The Lib.gr – Κεντρική Δημοτική Βιβλιοθήκη Θεσσαλονίκης. Διαβάτης, Χριστόδουλος, Δημοτική Βιβλιοθήκη Θεσσαλονίκης, Κτίριο, τχ. 146 (Σεπ. 2002), σ. 99 - 104 Καζαμία-Γκόλα, Μαρία , Η Δημοτική Βιβλιοθήκη Θεσσαλονίκης: η ιστορία μέσα από το αρχείο της, Θεσσαλονικέων Πόλις, τχ. 5 (Μάιος 2001), σ. 197-208 Καζαμία-Γκόλα, Μαρία. Δημοτική Βιβλιοθήκη Θεσσαλονίκης: 70 χρόνια κοινωνικής προσφοράς, 1939 - 2009. Θεσσαλονίκη: Δήμος Θεσσαλονίκης, 2009. 110 σ. Ρεπάνης, Γ., Η Δημοτική Βιβλιοθήκη Θεσσαλονίκης, Τέχνη και Πολιτισμός, τχ. 6 - 7 (1980), σ. 73 - 78